O Parlamento de Galicia insta ó Goberno de España ó recoñecemento automático do 33% de discapacidade ás persoas que se lles diagnostique unha enfermidade neurodexenerativa | FAGAL\nO Parlamento de Galicia insta ó Goberno de España ó recoñecemento automático do 33% de discapacidade ás persoas que se lles diagnostique unha enfermidade neurodexenerativa\nA moción foi debatida onte a petición da Federación Alzhéimer Galicia, e aprobada por unanimidade pola Cámara.\nEsta petición tamén insta ó Goberno Central a atender as peticións das asociacións de persoas con enfermidades neurodexenerativas.\nO pleno do Parlamento de Galicia aprobou onte a tarde por unanimidade, a petición da Federación Alzhéimer Galicia, unha moción presentada polo Grupo Parlamentario Socialista e debatida por todos os grupos no que se solicita ó Goberno de España a modificación do baremo para a avaliación do grao de discapacidade para que se recoñeza de maneira automática o 33% de discapacidade ás persoas que se lles diagnostique unha enfermidade neurodexenerativa.\nAsi mesmo, esta moción tamén insta ó Goberno Central a atender as peticións das asociacións de persoas con enfermidades neurodexenerativas, tendo en conta todas as especifidades destas enfermidades nos procesos de revisión e actualización dos baremos, buscando en todo momento poder realizar os procesos de valoración con equidade e atendendo ás características do avance do proceso dexenerativo.\nO recoñecemento do 33% na discapacidade das persoas diagnosticadas con enfermidades neurodexenerativas, con independencia da valoración, contribuiría a mellorar o seu acceso a recursos, servizos ou prestacións e evitaría que se xeraran posibles situacións de desprotección como as que se están xerando na actualidade.\nEsta moción aprobada hoxe por todos os grupos parlamentarios do Parlamento galego –PP, PSOE, AGE, BNG e Grupo Mixto- é unha iniciativa da Neuroalianza, a Alianza Española de Enfermidades Neurodexenerativas, e xa foi aprobada noutras cámaras autonómicas, como é o caso de Navarra.


O PP de Zas pídelle ao alcalde que cumpra a lei - Anosacosta\nHome > Comarcas > O PP de Zas pídelle ao alcalde que cumpra a lei\nO PP de Zas pídelle ao alcalde que cumpra a lei\nPor moon o 11 enero, 2017\nDavid Gómez insta ao alcalde a que “cumpra a lei” e remita a información requirida polo Valedor do Pobo sobre os contratos municipais.\nO grupo municipal do Partido Popular de Zas, encabezado polo seu portavoz, David Gómez, instou hoxe o alcalde, Manuel Muíño, a que “cumpra a lei” e remita a información requirida polo Valedor do Pobo sobre os contratos do servizo de axuda no fogar, a recollida de lixo e o servizo de limpeza dos diferentes edificios municipais.\nOs populares lembráronlle ao señor Muíño que, como rexedor de Zas, ten a obriga de presentar esta documentación, despois de que o Valedor do Pobo a requirira tras a petición do Partido Popular o pasado novembro.\n“Unha vez máis, o talante democrático do alcalde e a transparencia na xestión do Concello de Zas brillan pola súa ausencia”, denunciou Goméz, quen subliñou que Muíño ten xa unha carta do Valedor do Pobo na que lle urxe, pasados os quince días de prazo, a enviar toda a documentación que posúa sobre estes contratos.\nPara o portavoz popular, que o alcalde non cumpra coas súas obrigas é un “exemplo máis” da forma de facer política que se instaurou desde hai anos no Concello de Zas. “O alcalde cre que pode facer e desfacer as cousas sen dar explicacións a ninguén, pero nós non llo imos consentir”, afirmou Gómez.\nEscurantismo na xestión\nDesde o Partido Popular explicaron que se viron “obrigados” a acudir ao Valedor do Pobo despois de que o rexedor, Manuel Muíño, se negase a ofrecer aos populares calquera información respecto destes contratos.O pasado 3 de xuño David Gómez presentou no rexistro municipal do Concello de Zas varios escritos dirixidos ao alcalde e á secretaria do municipio. Ante a falta de información, o 9 de agosto volveu presentar, esta vez ante o alcalde, a secretaria e a interventora, os escritos nos que solicita coñecer o estado no que se atopa a contratación destes servizos.\n“Ante a ausencia total de contestación por parte de todas estas persoas, tivemos que recorrer ao Valedor do Pobo”, indicou Gómez, quen “sospeita” que tanto “escurantismo e falta de transparencia fai pensar que non se seguiron os canles de contratación pertinentes”.\nSen información pública\nCanto aos contratos, o portavoz dos populares explicou que, no caso da recollida de lixo, no perfil do contratista do concello só figura, con data do 6 de maio de 2011, a publicación da licitación do prego de cláusulas administrativas particulares que rexerán a contratación mediante procedemento aberto e tramitación urxente do servizo de lixos.\nCon todo, o popular explica que, días máis tarde, concretamente o 13 de maio, o goberno local publica que se desestima este procedemento de contratación por apreciar no prego erros no relativo ao IVE e á subrogación do persoal.\n“É sospeitoso que non exista publicación algunha sobre a prestación deste servizo, e tamén chama a atención que a empresa que o presta posteriormente estea relacionada coa anterior, pois comparten o mesmo domicilio social”, denuncia Goméz.\nNo que fai referencia ao contrato de axuda no fogar, o portavoz popular asegura que non consta ningún tipo de publicación que faga referencia á licitación do devandito contrato. “Podemos saber, con todo, o nome da empresa que está a prestar este servizo porque así o recoñece na súa páxina web”, apuntou o portavoz.\nPor outra banda, Goméz fixo fincapé tamén en que non hai ningunha documentación referida aos contratos para a limpeza dos edificios municipais, salvo dúas contratacións do 2009 que afectan á adxudicación provisional do servizo de limpeza, mantemento e vixilancia do pavillón polideportivo cuberto de Zas; e outro que afecta á adxudicación provisional da limpeza dos colexios públicos Labarta Pose de Baio e don Álvaro Antelo Teijeira.\n“Sorprendeunos que, con data de setembro de 2016, o Concello licitase un contrato de limpeza dos edificios municipais, pero que non afecta a todos os inmobles”, indicou Gómez.\nAnte a falta de información, desde o Partido Popular de Zas descoñecen se algún dos tres contratos foi tramitado pola vía dos contratos menores, pero entenden que, polo menos o da recollida de lixo e o de axuda no fogar, dada a súa contía, resulta “complicado” adxudicalo desta maneira.\n“Ante a inexistencia de publicacións de licitación sobre a contratación dos servizos, non se pode comprobar o Concello de Zas seguise as canles legais que rexen a contratación de servizos”, afirmou Gómez, quen lamenta que o señor Muíño “non dea a cara” para ofrecer as explicacións que se merecen os veciños.\nFonte-Nota de prensa do Partido Popular de Zas


Son de noso: Superoito\nRosalía Rico, de 2º ESO A, preséntanos un dos seus grupos favoritos: Superoito\nSuperoito é un grupo composto por tres rapaces de vintecatro anos chamados Jabi, Glenn e Iván procedentes da vila de Ordes. Estes tres rapaces teñen un lema moi claro para definirse: “tocamos rápido, bailamos ben e facémolo en galego”.\nSon compañeiros dende pequenos pero decidiron xuntarse en xaneiro de 2013 para facer o que mellor se lles dá, tocar rocanrol para que todo o mundo baile, cante e salte aló por onde vaian.\nA parte de dedicarse á música, Ivan é profesor dunha escola, Javi é afeccionado á pintura, á escultura e ó surf e Glenn estaba preparando unhas oposicións.\nO nome do grupo, non esconde demasiado misterio. Buscaban un nome en galego e Glenn tiña unhas cintas de vídeo na súa casa gravadas nun formato de vídeo moi utilizado nos anos 60, que se chamaba Superoito. Cando propuxo ese nome todos concordaron á primeira e así quedou.\nEn ocasións, coma neste caso, para os grupos que comezan dende abaixo, cando ninguén os coñece, resúltalles moi difícil conseguir os cartos suficientes para obter unha calidade de audio moi boa nun estudio de gravación profesional. Un día, Iván trouxo unha radio vella ata o local onde ensaiaban para probar que calidade podían aproveitar dos antigos cassettes e, sorprendidos co resultado final, decidiron gravar a maioría dos seus temas neste formato. Teñen un repertorio de 31 cancións, todas e cada unha delas de composición propia, e dentro das cales se pode atopar dende baladas ata composicións que se achegan máis ao punk ou ao rock; intentando facer unha mestura dos gustos musicais de cada un e que o resultado sexa cando menos bailable. Sen dúbida, para min, as mellores son “Tractor sen cabina” e “A historia do calcetín” entre outras tantas como “Fedello”, “Vagabundo”, “Pastillas de colores”, etc.\n“ Tamén intentamos facer letras simpáticas, que fagan rir á xente. Non nos gustan os artistas que fan letras tristes. Xa temos demasiados problemas no noso día a día como para rememoralos nas cancións. Os concertos son para pasalo ben e desconectar do resto, pero bueno, é a nosa opinión e ten que haber de todo.” Especificaba Glenn.\nPor outra parte, como xa ben dixen, todas as súas composicións están elaboradas na súa lingua, o galego. Con isto danse conta que lles pode xerar limitacións a hora de ter que actuar fóra de Galicia, pero con todo, expresarse en galego é algo que sempre tiveron claro. Confían en poder levar o galego tan lonxe como eles mesmos poidan chegar.\nPublicado por sondenoso en 13:43\nEtiquetas: Complementarias e extraescolares, Música


Sede electrónica Fene - Rexistro de animais perigosos\n11:41:53 Xoves 19 de maio 2022\nDatos e documentación que deberá facilitar o adquirente do animal no prazo de quince días a contar desde a súa tenencia efectiva:\nNome, especie, raza, sexo e cor do animal.\nAptitude (función do animal) e Data de nacemento.\nDomicilio habitual do animal.\nCódigo de Identificación (microchip) e Data de implantación da identificación.\nCaracterísticas externas que o identifiquen.\nCopia que acredite a licenza municipal para a tenencia de animais potencialmente perigosos (só no caso de ser expedida noutro Concello).\nFotocopia do DNI/NIF ou Pasaporte do propietario.\nXustificación da subscrición e formalización dun seguro de responsabilidade civil por danos a terceiros que poidan causar os animais, cunha contía mínima de 125.000 € (acreditarase mediante a presentación da copia cotexada da póliza de seguros ou ben mediante un certificado da compañía de seguros correspondente).\nCopia do caderno sanitario do animal e alta no Rexistro Galego de Identificación de Animais de Compañia (REGIAC).\nCertificado de Sanidade do animal (Co obxecto de acreditar por un veterinario cunha periodicidade anual, a situación sanitaria do animal e a inexistencia de enfermidades ou sintomas que o poidan facer potencialmente perigoso; de acreditar que o animal carece de lesións ou cicatrices que puidesen estar relacionadas coa súa utilización en pelexas ou outras actividades prohibidas. Especificarase llo animal esta destinado a convivir con seres humanos ou si ten unha finalidade distinta como garda, defensa ou outra que se indique).\nDatos do centro de adestramento, de ser o caso.\nPrazo de execución: Conforme á lexislación aplicable.


O Camiño Inglés estrea unha rede de 28 fontes de auga potable en 18 municipios - Camino Inglés\nA iniciativa está promovida e coordinada polo Concello de Abegondo ao abeiro do proxecto Life Water Way. Supuxo un investimento de máis de 973.00 euros, dos que 370.000 euros foron financiados por fondos europeos. Os 603.000 euros restantes foron achegados pola Deputación da Coruña, Augas de Galicia, a Reserva de Biosfera Mariñas Coruñesas-Terras do Mandeo e a Fundación Instituto Tecnolóxico de Galicia.\nAs fontes dispoñen de billas con protector en aceiro inoxidable satinado e pulsador temporizado, para evitar gasto innecesario de auga. Contan coas cubertas de granito e os laterais de piñeiro, polo que están perfectamente integradas no Camiño Inglés.\nA derradeira destas fontes, emprazada en San Caetano (Santiago de Compostela), foi inaugurada esta mañá nun acto que contou coa presenza do alcalde de Abegondo, José Antonio Santiso; da directora de Augas de Galicia, Teresa Gutiérrez; da subdirectora da Consellería de Sanidade, Inés Mato; e dos deputados de Economía, Facenda e Persoal da Deputación da Coruña, Antonio Leira; e de Infraestruturas Viarias, Vías e Obras Provinciais, José Manuel Pequeño Castro.\nO evento contou tamén coa presenza da xerente da Asociación de Concellos do Camiño Inglés, Cristina García Souto; así como representantes do Concello de Santiago de Compostela e do equipo de seguimento do proxecto Life Water Way, como o seu Project manager, Carlos Ameixenda. Ademais, tamén participaron o director de S.A. de Xestión do Plan Xacobeo, Ildefonso de la Campa e unha técnica do ITG, Lucía Garabato.\nO alcalde de Abegondo, José Antonio Santiso, puxo en valor o carácter innovador do proxecto, “co que se buscou primar o coidado da auga e darlle servizo non só aos peregrinos que elixen o Camiño Inglés para chegar a Santiago, senón tamén aos propios veciños e veciñas destes concellos”.\nPola súa banda, Antonio Leira destacou na súa intervención “o traballo conxunto levado a cabo durante 6 anos por todas as administracións implicadas neste proxecto”. Así mesmo, amosouse convencido de que “este vai a ser un punto de inicio” xa que “mañá partimos para Inglaterra para acabar de ultimar onde colocamos unha fonte como esta”.\nO proxecto incluíu o deseño dunhas botellas-termo de aceiro inoxidable e con capacidade para 0,5 litros coas que se busca un dobre obxectivo: colaborar no mantemento da rede de fontes de auga e, ao mesmo tempo, contribuír á redución do consumo de plásticos contaminantes..\nAbegondo, Asociación de Concellos do Camiño Inglés, Augas de Galicia, Camiño Inglés, Deputación da Coruña, Fontes, Life Water Way, San Caetano, Santiago de Compostela, Xunta de Galicia\nAnterior A Asociación de Concellos do Camiño Inglés condena a agresión militar a Ucraína Seguinte Unha delegación da Asociación de Concellos do Camiño Inglés e da Deputación da Coruña viaxa a Inglaterra para estreitar lazos con Durham e a Universidade de Newcastle


Son como o local de moda, atraen a moita xente nova e son megainstagrameables. Son praias nas que é difícil pasar desapercibido e que teñen nutridos grupos de fans\n20/07/2019 21:04 h\nCada praia ten os seus costumes, o seu público e o seu ritmo. E en Galicia hai moitas para elixir. Son famosos os Caribes galegos: eses pequenos paraísos de auga azul turquesa que parecen de postal. Pero hai outros lugares que son perfectos para ver e deixarse ver. Porque hai praias que por si soas suman «gústame» en Instagram. Praias pasarela, onde podes ver as últimas tendencias en baño, lentes de sol, flotadores, pulseiras e peiteados. Na comarca da Coruña, o areal cool por excelencia, e desde fai xa algunhas xeracións, é o de Espiñeiro, en Oleiros (na foto superior pasean Alana, Aldara e Andrea, coas súas respectivas contas: \_alanavazquezz \_aldarasm e \_andrearguezm_) . Este trocito de area separada por unhas rocas da praia de Mera é o lugar perfecto para presumir de bronceado, de bikini, de pulseira e de alpargatas. «Xa de lonxe, antes de baixar á praia, vese que a xente non só vén tomar o sol», conta Andrea. O areal está na súa ruta de verán: varía segundo o día, o seu estado de ánimo e o plan que lle apeteza gozar nese momento. Para ela nesta praia é «fácil identificar a diferentes grupos segundo a súa forma de vestir». «Ademais adoita ser unha praia que gusta á xente que está máis activa en redes sociais», engade. Na auga, no chiringuito ou nas rocas. Selfis, pousados e algún flotador con forma de flamenco ou aguacate: Espiñeiro dá moito xogo. Un rayito de sol é a escusa para sacar a toalla nova, presumir dos resultados das clases de boxeo ou ioga e compartir algún story cos pés rozando a beira.\nA ruta das praias máis cool bordea a costa e pon a chincheta na praia de Osmo, en Corme. O lugar favorito para pasar as tardes de verán dos veciños de Corme Porto é agora un imán para os que buscan a foto perfecta nas redes sociais. ¿O motivo? A randeeira enorme que colga do alto de dous piñeiros xusto fronte ao mar. Como os que sobrevoan as selvas de Bali, pero en Galicia. «Non randeeira sempre cae máis dunha foto ao día. Hai veces que ata hai cola», conta Lucas. Este mozo de Corme de toda a vida pasa medio verán cos pés enterrados na area do Osmo. Con el están Carmen, Lucía, Carlota, Iago, Jordi, Jacobo e Miguel, que non perdoan os seus case sete horas de sol, mergullos e moitos risos. «Esta sempre foi a praia dúas de Corme, pero agora si nótase que vén máis xente de fóra». Á randeeira, o Osmo suma un chiringuito, o Espiña, con luces de verbena e mesas infinitas sobre o mar. Corme ten máis praias. Está A Barda, unha pequena calita de auga turquesa sen cobertura na que é fácil ter a sensación de estar no Caribe. A Ermida, a máis grande e coroada por unha illa. E A Arnela, pegada ao pobo. Pero si queres ser visto só podes plantar a antuca en Osmo.\nCambio de provincia. Pomos rumbo ao sur. É posible que o culmen do pousado roubado galego estea na praia de Silgar. «É fácil baixar ás cinco ou seis da tarde a tomar algo e ver a xente megaarreglada e con taconazo e plataforma camiñando polo paseo». Elena leva todo o mes gozando das vacacións nas Rías Baixas. Esta instagramer amante das redes que ten unha boa colección de praias na súa conta (\_sshoppingsstyle): «En Silgar xúntanse moitas cuadrillas de xente nova e sempre está a lume de biqueira. É un termómetro de tendencias». ¿As súas favoritas? «As calitas de San Vicente gústanme moito. Máis tranquilas, pero tamén hai como un postureo silencioso, con xente con moito estilo, pero que a priori pode pasar máis desapercibida».\nRUMBO Ao SUR\nSeguimos todo recto ata a praia máis fotogénica do sur: Lapamán. «É unha praia para molar», comenta Valentín despois de vivir en Marín varios anos. Preguntámoslle que nota de «postureo» daríalle a Lapamán nunha escala do cero ao dez: «Un 9,5». Comprensible: os atardeceres desde esta esquinita das Rías Baixas son máxicos. O sol ponse sobre o océano cunha luz moi californiana. Aquí tamén hai randeeira sobre a area, ¿pode molar máis? E moitos chiringuitos cheos de azul e branco, con atrapasueños de conchitas e cadeiras Acapulco de cor azul ceo. Nesta Ses Illetes galega a postal complétana os iates e os barcos que fondean fronte á beira. ¿Baixarase Naomi Campbell dalgún deles para calzarse un arroz con bogavante en terra galega? Todo é posible.\nMáis ao sur, en Vigo, Samil é a máis coñecida e onde é fácil cruzarse cunha cuadrilla con móbil en man. «Praia Canido é a zona elegante por excelencia», conta Laura, galega do norte con base entre Vigo e Pontevedra. ¿A foto perfecta para presumir de bikini en Instagram? Chámase O Vao e basta un mínimo repaso ás fotos desta rede social para saber que peza de baño está a levarse a palma este verán.\nO paraíso ten nome de superheroe\nASÍ É A PRAIA DE LAPAMÁN. Unhas vistas impresionantes da ría, area finísima e branca, augas cristalinas e unhas postas de sol que son un auténtico espectáculo. Si encima acompáñalo dun bo mojito, ¿pódese pedir máis?\nO acceso principal a este areal con nome de superheroe non fai presaxiar o que che atopas cando pisas a praia. Aparece un auténtico cadro de Monet nada máis pór un pé na branca e finísima area. A ría de Pontevedra preséntase ante os teus ollos como un cadro impresionista. O mar ábrese á túa vista cunha infinita paleta de azuis e verdes. Ao fondo, Sanxenxo, Raxó e Combarro. E protexendo a ría, Ons. O cadro péchao maxistralmente a punta de Beluso. Esa é a primeira impresión e que che deixa xa marabillado. Pero Lapamán ten moito máis por descubrir.\nLuis Rodríguez Patiño durante a misa que oficiou para pedir que arranxasen unha estrada ALBERTO LÓPEZ\nLuis Rodríguez Patiño: «Eu non teño nada que perder»\nInstagram Caribe Praias Oleiros Vigo cidade


Ferrados de corazón. Amelia Amigo e a forza da montaña - Asociacion Irimia\nLimiar / Revista Irimia / Ferrados de corazón. Amelia Amigo e a forza da montaña\nPublicado por Daniel López Muñoz | 29 Out, 2020 | Ferrados de Corazón, Revista Irimia\nFomos aos Ancares e demos con ferrados de corazón e corazón a ferrados porque batemos, entre outra xente marabillosa, con Amelia Amigo Santín. Amelia é todo un caso, un caso que pon contra as cordas a tendencia absurda de destrución da vida de aldea, da riqueza comunitaria, das economías de axuda recíproca, da cultura dos coidados mutuos (“cousas de mulleres”) e tamén da festiña espontánea e do sentimento do “nós”. Nestes días estivo argallando, arredor do Día da Muller Rural en tempos de pandemia, unha orixinal proposta de conversa e encontro, intercambio de experiencias de vida entre mulleres da súa zona, co suxestivo título de “A forza calada da montaña”.\nPero quen vén sendo Amelia e a que se dedica?\nVeño sendo Amelia, da casa de Lelo de Noceda. A pequena dunha familia de 7 irmáns. Crieime nun pobo rodeada de nenos e nenas, onde a relación entre veciños sempre foi como dunha familia grande. Todos os meus irmáns foron marchando e eu, a verdade, nunca mo propuxen porque miña nai morreu moi nova, cando eu só tiña 16 anos. Claro que non ía marchar e deixar só a meu pai. Entón tiven que ir buscando a vida para non deixalo e á vez poder ir gañando uns cartiños, xa que na casa non había; non era fácil . Traballei nunha casa 3 días á semana e as fins de semana e festivos nun restaurante da zona, facía voluntariado no Centro de Desenvolvemento Rural ”Ancares” (CDR), no programa de Nen@s. Ao cabo dun tempo propuxéronme traballar no CDR no programa de muller, no cal sigo a día de hoxe. Casei cun rapaz da zona, que aínda que vivía en Barcelona, veuse. Comezamos a facer unha casa en Noceda porque tíñamos claro que non iamos marchar. Pasados uns anos, adoptamos unha nena e dous nenos e aí seguimos.\nFuches logo, contracorrente; dalgunha maneira optaches por vivir e dar vida á montaña cando as da túa xeración marcharon.\nMoitas veces escoitei aquilo de “Como fas unha casa aquí?”, e dábame que pensar, entrábame a dúbida de se terían razón. Aínda así, seguín para diante e nunca me arrepentín de quedar a vivir aquí, non o cambiaría por nada, non tiven que renunciar a nada importante e, a cambio, tiven moitas cousas que só se poden coñecer e vivir na aldea, nunca me sentín soa , nin nos bos, nin nos malos momentos.\nTraballas no CDR Ancares e a túa achega céntrase nas áreas da muller e da xente maior. Que descubertas fixeches con ese traballo? De que maneira te fixo medrar como persoa?\nO traballo no CDR deume moito, unha aprendizaxe continua. O xeito de traballar contando e respectando sempre a opinión e os desexos das persoas; descubrín o valor da xente e da zona, especialmente das mulleres, que son o temón; capaces de compaxinar o traballo na explotación e o coidado dos fillos e fillas e da xente maior e aínda sacar tempo para formarse, ser voluntarias e estar detrás de calquera tipo de actividade que se faga. Tamén hai mulleres con situacións bastante complexas, problemáticas, que, a pesar de todo, saben tirar para diante.\nComo se vos ocorre o encontro de conversas “A forza calada da montaña”? Por que ese formato? Que se pretende?\nDespois de visitar, facer xuntanzas pequeniñas coas mulleres, sempre me contaban… “Isto é deprimente, temos que ir facendo cousiñas para ir rompendo un pouco este aburrimento e monotonía que nos foi envolvendo a raíz do COVID”. Un día, indo de paseo con Isabel e Clara, falando de que tiñamos que facer algo para o Día da Muller Rural, empezamos a pensar: “Que facemos? Unha conversa entre mulleres?” De inmediato saíu a resposta: “Que elas nos conten as súas experiencias baixo o lema ‘A forza calada da montaña’”. Si, porque realmente son a forza e as que fan posible que a vida no rural de montaña non morra. E con este acto queriamos poñer en valor o seu papel e compartir a súa voz e a súa experiencia. Pero, lamentablemente, tivemos que suspendelo pola nova normativa e queda pendente para en canto se poida e cadre no momento oportuno, quizais en marzo, coincidindo co Día da Muller.\nPosiblemente a pandemia non afecta só á saúde. Hai máis vítimas, como a riqueza da nosa relación comunitaria. Como percibes que se vive isto desde a aldea, na vosa contorna?\nAínda que se levou mellor ca nas cidades, esta pandemia afectounos si, a uns máis ca a outros. Hai xente maior que vive soa que non o pasou moi ben, demasiada soidade e medo, pero outros case non o notaron, se cabe aínda estaban máis acompañados, tiñan os net@s todo o día.\nQue leccións debemos aprender? Como sairemos de todo isto? Que sensacións tes?\nLeccións básicas, como que no rural non se vive tan mal, que os nosos vellos e vellas estiveron acompañados e puideron estar coa súa familia e veciñas, vendo pola televisión como nalgunhas residencias, e mesmo nalgunhas casas, morrían sós ou petando nas portas. Non sei como sairemos de todo isto, espero que levando un pouco a contra, porque creo que hai cousas que non me gustan que viñeron para quedar.\nPois cousas que vou observando, por exemplo como vai nacendo unha certa desconfianza cara á xente próxima. Ou como van cambiando certos servizos públicos nos que a atención persoal é tan importante, na atención médica… É incrible ver como se anulan citas de calquera das especialidades sen ningún tipo de criterio, como se vai centrando todo na atención telefónica, mesmo a pacientes que teñen patoloxías severas.\nUnhas veces creo que si e outras creo que non.


Boiro reforzará o cadro de persoal do servizo de limpeza – O Barbanza\nBoiro reforzará o cadro de persoal do servizo de limpeza\nNovembro 7, 2019 A.R.\nO Concello de Boiro está levando a cabo un proceso de selección para a contratación de traballadores para o servizo de limpeza. Nos últimos días, recibíronse demandas por parte de veciñanza de diversos núcleos do municipio pola falta de persoal neste ámbito. Neste senso, desde o Concello apuntan que a razón da ausencia de traballadores radica na finalización do contrato dalgúns operarios deste departamento, unido á baixa prolongada doutros traballadores do mesmo servizo.\nAsí, afirman que para facer fronte a esta situación estase trasladando, en días alternos, a persoal encargado de facer a limpeza no casco urbano aos lugares máis afectados, os cales son Cabo de Cruz e Escarabote, para realizar as tarefas de mantemento necesarias. Ademais, os membros de Protección Civil efectúan labores de limpeza para mitigar esta situación.\nPor todo isto, estase ultimando a lista de contratación de peóns que permitirá a incorporación de novos traballadores e a normalización do servizo en tódolos núcleos do municipio.\nDesde o Concello de Boiro lamentan as molestias e os problemas derivados desta situación, especialmente, en Escarabote e Cabo de Cruz cunha ausencia de persoal máis acusada, e agárdase poder normalizar canto antes o servizo.


Celebración da Asamblea Xeral de Socios do Club 2021 - Praíña SPC | Páxina Oficial do Praíña SPC\nPublicado por PraíñaSPC en enero 5, 2022 enero 5, 2022\nO Praíña Sp.C. celebrou o pasado xoves 16 de Decembro, en primeira e segunda convocatoria, a asamblea xeral onde se aprobaron todos os puntos expostos. Cabe destacar, a saúde deportiva, social e económica do club.\nNa faceta deportiva, o club con máis de 180 licencias deportivas e con equipos en todas as categorías. Dende a entidade aproveitaron para agradecer a todo o corpo técnico, en especial a Alberto Fernández «Pika», coordinador e adestrador do primeiro equipo, o seu gran traballo despois dun ano tan complicado.\nNo eido social a entidade a entidade segue a contar co apoio da afección e das empresas da nosa contorna, quedando constatado na campaña de soci@s do ano da pandemia onde se venderon algo máis de 200 camisetas conmemorativas do 50 aniversario, e co feito de ter máis de 40 patrocinadores activos. No ámbito económico, a xestión levada a cabo pola directiva de forma rigurosa, permite ao Praíña presentar unhas contas totalmente saneadas.\nEn canto a potenciais melloras, dende a directiva apuntan a todos os contratempos ocasionados pola falla de horas nos campos municipais, o non dispoñer dun campo propio, que fan difícil ofrecer as mesmas condicións aos deportistas, que os outros equipos do Concello.\nPor último, dende a directiva queren agradecer a confianza da masa social do clube (xogadores-as, nais/pais, soci@s, empresas, institucións…) con aproximadamente 600 persoas, que confían en nós un ano máis. Nos próximos días, compartirase con tod@s os soci@s a documentación exposta na asamblea. En caso de non recibila, o club anima a que contacten a través das redes sociais para solicitala.


O éxito para os Royals foi case inmediato. Fundado en 1945 polo propietario, adestrador e director xeral Les Harrison (incluído no Hall of Fame) e polo seu irmán e copropietario e director de negocios Jack Harrison, o equipo gañou o campionato da NBL na tempada 1945-1946, no seu primeiro ano na liga. O equipo foi liderado por Bob Davies, Al Cervi, George Glamack, e Otto Graham, futuro membro do Hall of Fame, quen, na súa única tempada no baloncesto profesional, gañou o campionato da liga antes de cambiarse ao fútbol americano e liderar aos Cleveland Browns. Ademais, os Royals dobraron o investimento dos Harrison en tan só unha tempada. Xogando numerosos partidos amigables ademais do calendario da NBL, o equipo estaba no seu cume en 1946.\nTraído desde «https://gl.wikipedia.org/w/index.php?title=Sacramento_Kings&oldid=5977384»\nÚltima edición o 31 de xaneiro de 2022 ás 00:20


Sindicato Nacional de CCOO de Galicia. CCOO logra que máis de vinte mil traballadoras e traballadores da sanidade pública sexan incluídos na carreira profesional\nA Federación de Sanidade de Comisións Obreiras de Galicia logra que máis de vinte mil traballadoras e traballadores da sanidade pública sexan incluídos na carreira profesional do Sergas e das entidades adscritas á Consellaría de Sanidade. O Tribunal Superior de Xustiza de Galicia (TSXG) deulle a razón ao sindicato e considera que a dita carreira forma parte das condicións de traballo, polo que non pode haber discriminación ningunha. Ademais, a o Alto Tribunal condena a Administración ao pagamento das custas xudiciais, uns 1500 euros.\nDe esq. a der., Luz Fernández, Ángel Cameselle e Emilia Lamas\nNunha conferencia de prensa que tivo lugar esta mañá na sede nacional de CCOO, a secretaria xeral de CCOO-Sanidade, Emilia Lamas, o seu antecesor, Ángel Cameselle, e a secretaria de Organización da Federación, Luz Fernández, explicaron que a carreira profesional do Sergas parte dun acordo alcanzado o 29 de outubro de 2017, no que a Administración se comprometía a negociar esta demanda como parte das esixencias sindicais para desconvocar a folga que estaba prevista no ámbito sanitario.\nA secretaria xeral de CCOO-Sanidade, Emilia Lamas, lembrou que «a acta do acordo recolle que a carreira profesional sería para todo o persoal». Porén, o pacto entre a Consellaría de Sanidade e os sindicatos CIG, UGT, CSIF, SATSE e CESM, recollido na orde do 20 de xullo de 2018, deixaba fóra numerosos colectivos, máis de vinte mil persoas. Por esta razón, Comisións negouse a ratificar a carreira profesional.\nDurante as negociacións, CCOO lembroulles ao resto de sindicatos e á Administración que había sentenzas noutras comunidades autónomas que prohibían discriminar o persoal no acceso á carreira profesional. «Non poden alegar descoñecemento, porque informamos destas circunstancias», incidiu Lamas. Así mesmo, a voceira de Comisións Obreiras indicou que «os propios servizos xurídicos da Consellaría, mesmo antes da publicación da orde, alertaban nun informe de que o contido podía non ser axustado a dereito».\nNestas circunstancias, CCOO-Sanidade iniciou o ano pasado a vía xurídica para defender os dereitos das persoas excluídas da carreira profesional. O TSXG admitiu a trámite en decembro a demanda presentada polos servizos xurídicos do sindicato e agora, un ano despois, coñécese a sentenza que lle dá a razón a esta organización.\nA sentenza do TSXG deixa sen efectos tres puntos da carreira profesional do Sergas, de tal xeito que dá cabo das discriminacións. En primeiro lugar, anula o grao inicial da carreira, que carecía de melloras económicas. Tamén anula a restrición de participación exclusiva do persoal fixo no réxime transitorio e excepcional; deste xeito, poderá participar todo o persoal que cumpra o requisito de tempo traballado, sexa cal for o seu vínculo coa Administración. Finalmente, anula o requisito de que se obtivese a condición de traballadora ou traballador fixo antes do 31 de decembro de 2011 para poder participar na convocatoria do ano 2020.\nIsto supón que, grazas á intervención de CCOO-Sanidade, todo o persoal do Sergas —fixo, interino, substituto, eventual, funcionario ou laboral— pode optar a cobrar a carreira profesional, sempre que cumpra o requisito de tempo traballado. Todo o persoal ten dereito, ademais, a optar ao réxime transitorio e excepcional —encadramento.


Galicia investirá 2,4 millóns para garantir a liquidez das axencias de viaxes - Pontevedra Viva\nReunión de Alfonso Rueda con axencias de viaxes en Sanxenxo\nSábado 26 de Decembro, 2020 ás 15:08 do Sábado 26 de Decembro, 2020\nUnha muller vendo o escaparate dunha axencia de viaxes de Pontevedra\nTelmo Martín, Alfonso Rueda e Nava Castro en Sanxenxo\nNunha xuntanza que se celebrou en Sanxenxo, o goberno galego anunciou que investirá 2,4 millóns de euros en axudas para garantir a liquidez das axencias de viaxes, un dos sectores máis afectados pola pandemia da covid-19.\nEstas liñas de axudas, que se enmarcarán dentro do plan de choque para o sector turístico, permitirán ademais crear paquetes turísticos atractivos no contexto da pandemia e avanzar na promoción do Xacobeo 2021.\nO vicepresidente da Xunta, Alfonso Rueda, explicou ao sector que a metade destas axudas, ata 1,2 millóns de euros, será para fomentar a cooperación entre operadores con apoio ás empresas do sector que se agrupen para crear novos paquetes e produtos turísticos.\nO goberno galego tamén asinará convenios cos turoperadores e axencias con máis de dez empregados, ás que vai dirixida outra liña de axudas de 800.000 euros para financiar a estes negocios, reforzar a promoción de Galicia asociada ao Xacobeo 2021 e poñer en marcha novos produtos cos que reactivar a actividade.\nAs axudas complétanse cunha terceira liña de 400.000 euros para axudar ás axencias de viaxe a sufragar os gastos do pago anual do seguro obrigatorio de caución e responsabilidade civil.\nRueda destacou que con estas medidas o goberno galego continúa a reforzar a mensaxe de Galicia como destino seguro e a axudar ao sector para reactivar o consumo.\nA Xunta anuncia a convocatoria de axudas para o sector das axencias de viaxe\nPontevedra Arousa O Salnés Poio Sanxenxo Marín\nGalicia crea o 'seguro coronavirus' para garantía dos turistas e axuda na recuperación do sector


Comprometidos coa formación, a Asociación de Empresarios do Parque Emporesarial de O Milladoiro firmou un convenio con Galicia Business School que ten como obxetivo a oferta de programas innovadores xunto co networking coas empresas da zona, para que as empresas galegas estén na vanguardia da xestión directiva e comercial.\nO mundo dos negocios é cada vez máis dinámico. As empresas cada vez requiren máis especialistas que comprendan o seu papel dentro da compañía e actúen en consecuencia. Por esto, cada vez son máis os profesionais, de moi diversos ámbitos, que optan por formarse en administración de empresas, completando así o seu perfil. Se te encontras nesta situación, o MBA de Galicia Business School é o programa idóneo para ti.\nCun equipo docente de reputados profesionais en activo con amplas traxectorias profesionales, con xornadas de networking, formación práctica, estes MBA son programas pensados para que se poda poñer en práctica os coñecementos aprendidos no posto de traballo. Proporciona asesoramento continuo e tutorización dos docentes e Director do programa para incrementar a productividade dende o minuto cero.\nImpartición de docencia: solo os venres pola tarde e os sábados pola mañá.\nLugar: Costa vella, Santiago de Compostela.\nPara facilitar o coste, ademáis de ter o descuento do 20% por pertencer a esta Asociación, este programa pode ser financiado total ou parcialmente mediante bonificacións nas cotizacións empresariais á Seguridad Social.\nDescarga do folleto do MBA\nAmpliación de información vía mail: info@galiciabusinessschool.es 886 317 146.


» “O amor non é un cadeado” en Poio\n“O amor non é un cadeado” en Poio\n#MocidadeEnBloque, Actualidade, Asemblea de Mulleres, Comarcas, Pontevedra\nO vindeiro mércores 6 de marzo a Asemblea de Mulleres de Galiza Nova desenvolverá en Poio un coloquio onde analizaremos e debateremos sobre o mito do amor romántico coa Concelleira do BNG en Poio, Marga Caldas e coa escritora Tamara Andrés. Analizaremos o ideal de amor romántico, a venda de relacións estereotipadas e mitificadas que son a base do comportamento machista nas relacións de parellas. Desde Galiza Nova achegamos este acto porque consideramos que debemos traballar todos dos días do ano para construír unha sociedade nova, onde as relacións non sexan tóxicas.\nAgardamos contar contigo este mércores 6 de marzo ás 20:00h en Casal de Ferreirós.\n#8mAsemblea de MulleresfeminismopoioPontevedra


A auga, patrimonio do conxunto dos veciños de Ferrol (26-12-1999) | manuelcendan.com\nA auga, patrimonio do conxunto dos veciños de Ferrol (26-12-1999)\nPoblicado o 2 Xullo 2005 por Manuel Cendán\nEstos días somos testigos das presas que algúns e algunhas teñen en liquidar un patrimonio do conxunto dos veciños de Ferrol. Nos derradeiros tempos a auga convirteuse nun sector estratéxico, cun alto valor económico e engadido, fundamental para a planificación e desenrolo social e económico da cidade. No século XXI quen teña a auga terá unha parte de nós moi importante. Un poder que non pode escapar ao control democrático dos cidadáns.\nAlguén terá que explicarmos por que se tenta privatizar un servizo municipal, que foi saneado economicamente, e que produce actualmente beneficios para o Municipio. ¿Por que os técnicos municipais negáronse a valora-la súa concesión? ¿Cal foi a alegalidade que viron e que ademais acabou no xulgado?\nSi finalmente non hai marcha atrás na constitución da “Empresa Mixta de Augas de Ferrol” dende o Concello, o Alcalde e tódolos Portavoces dos grupos municipais están obrigados a explicar cales son as súas respectivas posturas. ¿Por que entregar a unha empresa privada un ben colectivo que só necesita vontade política para acadar unha boa xestión é un bo servizo para os cidadáns? ¿Por que non se apostou por unha empresa municipal pública como os nosos veciños d’A Coruña?\nA explicación que necesitamos os cidadáns non pode ser que é unha “herencia do anterior goberno do PP”, ou non pode quedar na petición a gritos de que se poña en marcha por parte da concelleira de augas ou que a de facenda xa conte coa súa privatización nos próximos presupostos municipais.\nA actitude do goberno municipal (BNG / PSdG-PSOE) ante a privatización da auga é unha das cuestións que marcará o seu carácter como goberno de progreso, tendo asemade en conta que as súas correspondentes militancias non a aprobaron.\nOs que se reclaman progresistas ou de esquerdas saben que a defensa do público e a súa xestión democrática é un dos seus referentes. Non é serio ter un discurso fóra do concello e dentro face-lo contrario, é obrigado a diferenciación coa dereita. Os veciños estamos á espera dunha resposta convincente.\nEsta entrada foi publicada en No Diario de Ferrol e etiquetada auga,Emafesa,Taxa auga por Manuel Cendán. Ligazón permanente.


Arquivos do Trasno: 02.20\nTANTO EN TRINTA\nPara conmemorar o 30º aniversario do instituto "RAFAEL DIESTE", o Equipo de Dinamización Lingüística do centro ven de publicar un marcapáxinas co calendario 2020 polo reverso. O deseño da ilustración foi feito por Victoria García-Rebull Cuiñas. E o lema foi idea da profesora de galego do instituto Dores Castro Villar.\nPublicado por Arquivos do trasno en 10:18 Ningún comentario:\nEtiquetas: cartel, deseño, efemérides\nComo todos os venres previos aos días festivos do Entroido, celebramos unha festa de disfraces a partir da 13:00h. Houbo ás clases habituais ata ese momento. Durante a festa houbo un Concurso de Disfraces, patrocinado pola AMPA.\nEtiquetas: actividadeBiblio, autores, e19-20, encontros con escritores\nRecibimos no instituto hoxe a escritora e editora Paloma González Rubio. Galardonada con varios premios como o José Saramago de relatos no 2007 e o Alandar 2019 pola súa última novela "Joao". Falou para o alumnado de 4ºESO.\nEsta mañá recibimos a visita do autor ALFREDO G. CERDÁ, para impartir unha conferencia ao alumnado de 2ºESO sobre o seu traballo como escritor e, en particular, sobre a novela "NINFA ROTA", que o alumnado deste nivel ven de ler. Ao final da conferencia, amablemente firmou exemplares do seu libro ao alumnado que se acercou.\nEsta semana tamén contaremos coas visitas de Paloma G. Rubio e Fernando Lalana que virán a falar dos seus libros para outros grupos de alumnado.\nPublicado por Arquivos do trasno en 10:21 Ningún comentario:\nEtiquetas: actividadeBiblio, autores, conferencia, e19-20, LIBROS\nPRAZO: A DATA LÍMITE DE ENTREGA DE TRABALLOS POSPONSE E AMPLÍASE UNHA SEMANA MÁIS CANDO NOS REINCORPOREMOS ÁS CLASES.\nORGANIZA O DEPARTAMENTO DE DEBUXO DO IES RAFAEL DIESTE.\nCOLABORAN: DEPARTAMENTOS DE XEOGRAFÍA-HISTORIA, MÚSICA, BIBLIOTECA E AMPA DO 'RAFAEL DIESTE'\nAs fotografías que se presenten ao concurso deben estar relacionadas co tema da Semana Cultural: O mar.\nPodrán concorrer a este certame fotográfico todo o alumnado do IES sempre que os seus traballos se axusten ás bases do mesmo.\n3. ADMISIÓN E FORMATO\nCada concursante poderá presentar ata tres imaxes, orixinais e inéditas.\nAs fotografías deberán presentarse en papel fotográfico, en branco e negro ou en cor.\nO tamaño das fotografías orixinais será libre, pero, en ningún caso deberá sobrepasar o tamaño do soporte, co título da obra no reverso.\nCada fotografía deberá estar montada sobre un soporte ríxido (cartón pluma ou similar) de dimensións obrigatorias DIN A-4 (210x297mm).\nA presentación da documentación realizarase en dous sobres pechados:\nNo exterior soamente figurará o “lema” ou título da obra baixo o que se presenta a fotografía. O sobre conterá unha folla DIN A-4 cos datos persoais do concursante (nome, apelidos e grupo) e a localización da imaxe presentada ao concurso.\nNo exterior soamente figurará o “lema” ou título da obra baixo o que se presenta a fotografía. O sobre incluirá exclusivamente a fotografía presentada en formato impreso. No dorso do soporte da fotografía figurará unicamente o lema elixido. A fotografía será anónima e non haberá no interior ou no exterior do sobre dato ningún que poida identificar o autor da foto, máis alá do propio lema.\nA data límite de entrega dos traballos será o día 18 de marzo ás 14 horas.\nOs traballos presentaranse na secretaría do Centro no seu horario de atención ao público.\nO xurado estará composto por cinco membros: un membro do equipo directivo, dous profesores do departamento de Debuxo, un membro da biblioteca, un membro do ANPA. O xurado resérvase o dereito da interpretación das bases do presente concurso e da resolución dos casos non comtemplados de acordo co seu mellor criterio.\nOs premios que se outorgarán serán os seguintes:\nPrimeiro premio: 60 euros.\nUn accésit: 20 euros.\nO xurado resérvase o dereito de declarar deserto algún ou a totalidade dos premios se os traballos presentados non reunisen, ao seu criterio, os méritos suficientes. A decisión do xurado será inapelable.\nAs fotografías presentadas serán obxecto dunha exposición fotográfica, que se realizará no IES durante a Semana Cultural.\nA entrega de premios realizarase nun acto público no marco da exposición sinalada e durante a mesma, en día e hora por determinar.\n11. OBRAS PREMIADAS\nAs obras premiadas quedarán en propiedade do IES Rafael Dieste, que se reserva todos os dereitos sobre as mesmas e a súa posible publicación, citando o seu autor, aténdose, en todo caso,ao que dispón a Lei de Propiedade Intelectual.\nAs fotografías non premiadas poderán ser retiradas persoalmente polos seus autores unha vez rematada a exposición.\nPublicado por Arquivos do trasno en 19:37 Ningún comentario:\nEtiquetas: actividadeBiblio, concursos, fotografía, O MAR, semana cultural\nO DEPARTAMENTO DE PLÁSTICA CONVOCA CONCURSO DE FOT...


Comeza o luns a funcionar o novo sistema de recollida de lixo na cidade | Concello de Lugo\nComeza o luns a funcionar o novo sistema de recollida de lixo na cidade\nA empresa Urbaser presentou esta mañá na praza de Santa María unha mostra do novo servizo de recollida de lixo e de limpeza, que foi ampliado, en convenio co Concello de Lugo, hai uns meses e que entrará en funcionamento o luns.\nO Xerente da empresa en Lugo, Juan Pablo Guerrero, foi o encargado de amosar os novos vehículos que se engadiron aos xa existentes por parte da empresa, e que suporán un investimento de máis de 3,5 millóns de euros. Segundo indicou a posta en funcionamento do servizo será de forma paulatina.\nAsí mesmo, foi presentada a nova imaxe corporativa que lucirán os novos camións e na que se destaca o lema implantado polo Concello nestes últimos anos “Lugo limpo, gústame máis”. A nova flota, con parte dos traballadores, fixo unha demostración do traballo diario deixando que todos os que o quixeran se achegaran aos vehículos para coñecer o seu funcionamento.\nO responsable de Urbaser explicou tamén cales serán os principais cambios e melloras que suporá esta ampliación de contrato e os beneficios que reportará aos lucenses a súa posta en marcha o luns. As melloras son as seguintes:\n•A modificación fundamental será a sustitución do sistema de recollida traseira polo de carga lateral. Este novo sistema supón a utilización de contedores máis grandes e equipos altamente robotizados con grandes melloras tecnolóxicas.\n•Estes novos contedores, máis de 1.400, terán un tamaño maior xa que poden soportar entre 2.400 e 3.200 litros de carga lateral.\n•Aumenta por tanto o volumen de carga diaria da limpeza en máis do 30%, pasando de 142 a 202 metros cúbicos por xornada.\n•Ao igual que se vén realizando, a recollida será nocturna na cidade e diurna na zona rural.\n•Centro da cidade, dentro da muralla, cambiará de sistema de recollida, xa que se eliminarán os contedores do centro da cidade e se volverán colocar ás oito da tarde para proceder, a partir das dez, á súa recollida. Pequenos camións de carga traseira farán este traballo e irán vaciando nun camión que circulará pola ronda da Muralla.\n•Das tres rutas actuais de recollida diurna de lixo, unha delas transfórmase ao sistema de carga lateral, mantendo polo momento as outras dúas como actualmente. A primeira en cambiar será a máis periférica.\n•Os contedores que se retiren con estes cambios serán destinados á zona rural para mellorar o seu servizo de recollida. Ademais, con estes cambios, un total de 12 operarios do servizo de recollida pasarán a engrosar as filas da limpeza viaria.\n•Para a recollida de envases se instalarán 450 contedores amarelos de carga lateral de 2.400 litros. O vaciado realizarase todos os días na zona urbana e tres días por semana na rural.\n•Outra novidade será a recollida porta a porta de papel-cartón, vidro e envases nos establecementos hostaleiros que así o demanden. Comezarán a implantar este sistema por zonas comezando no centro histórico e no Ceao e pasando a continuación por outras zonas como Acea de Olga ou Fontiñas.\n•Ademais da recollida de lixo, realízase tamén a ampliación e renovación da limpeza viaria. Coa incorporación dos 12 operarios procedentes do servizo de recollida, e a nova maquinaria duplícanse os medios para traballar diariamente.\n•Actualmente, Lugo está dividido en cinco sectores de actuación, o menor deles é o do centro da cidade. En cada un destes sectores traballarán diariamente 6 operarios de barrido manual, unha baldeadora de 8.000 litros, unha barredora de calzadas, 1 baldeadora de alta presión e dous minibarredoras. Ademais, a zona centro terá servizo de limpeza pola mañá e pola tarde.\n•Mantense tamén o actual servizo de barrido con brigadas nas zonas semirurais, renovando a flota de camións de caixa aberta actuais.\n•A novidade no servizo de limpeza será a actuación nas zonas industriais da cidade, como Ceao, Louzaneta e Gándaras, as fins de semana, mediante baldeo mecánico, barrido mecánico e brigada.\n•Os grandes cambios na limpeza serán o baldeo diario de todas as rúas, o aumento do baldeo mecánico de alta presión, o mantemento e limpeza dos iglús de vidro e das papaleiras mediante unha máquina hidrolimpiadora de auga a presión e o aumento de lavado dos contedores, tanto dos de carga lateral como dos de carga traseira.\n•A ampliación do contrato con Urbaser supón un incremento no prezo do contrato de 914.829 euros ao ano (76.235 ao mes). A empresa realizará un investimento de 3.572.360 euros (pola nova maquinaria e pola renovación da xa existente).\n•O aumento do investimento (914.829) ven pola suma do montante para a recollida de lixo (642.065 euros) e polo da limpeza viaria (272.286). Este orzamento final conta tamén co desconto dos 273.784 euros anuais que lle abonará Urbaser ao Concello por dispoñer da concesión da recollida selectiva de plásticos e envases.


Onde está Kim Jong-un?\nO líder norcoreano, Kim Jong-un, apareceu por última vez en público fai hoxe quince\ndías. E esa ausencia fixo crecer os rumores sobre o seu estado de saúde ou a súa\nposible morte, con numerosas versións contraditorias e preguntas destacadas en toda\na prensa mundial, á marxe de, papel que podería xogar a súa irmá, Kim Eu Jong. E\nmentres en Pionyang non se notou nada inusual, segundo fontes surcoreanas. Kim,\nque se cre ten 36 anos, obeso, gran fumador e con vellos problemas de saúde,\nsegundo distintas fontes, está a ser obxecto de numerosas noticias e múltiples\nrumores que mesmo o chegaron a dar por morto, con pouca certeza sobre o seu\nverdadeiro estado de saúde. A última aparición pública do ditador norcoreano foi o 11\nde de este mes, cando presidiu unha reunión do buró político do Partido dos\nTraballadores, da que deu conta a propaganda norcoreana ao día seguinte. A\nincógnita sobre o seu estado de saúde está alimentada polas sospeitas de que puido\nser operado cirurxicamente recentemente, con complicacións posteriores de saúde, no\nmedio da escuridade informativa que rexe no país do norte.\nA axencia oficial norcoreana KCNA, que afai cubrir con moito esmero as actividades\ndo líder dese país, está a reproducir estes días mensaxes que supostamente enviou ou\nrecibiu de políticos doutros países. A radio estatal tamén sinalou hoxe que este\ndomingo (o horario é de seis horas máis que en España) Kim enviara as súas\nfelicitacións a uns traballadores da cidade de Samijiyon, sen maiores detalles e sen\nque se oíse a súa voz. De Kim non se publicou ningunha foto desde hai medio mes, xa\nsexa visitando instalacións civís ou militares, ou supervisando ensaios balísticos ou\nartilleiros, aos que adoita asistir para dirixir as operacións, segundo a propaganda\nDe feito, estivo ausente na proba máis recente, o 14 de abril pasado, cando Corea do\nNorte lanzou varios mísiles de cruceiro antibuque a augas do Mar de Xapón (Mar do\nLeste para as dúas Coreas). Tamén se ausentou o 15 de abril nunha festa norcoreana,\no Día do Sol, cando se celebra o nacemento do fundador do país e avó do actual\nditador, Kim Il- sung (1912-1994), o que seguiu alimentando as sospeitas.\nComentarios (0) - Categoría Xeral - Publicado o 26-04-2020 21:58\nComentarios (0) - Categoría Xeral - Publicado o 26-04-2020 21:56\nNo certame poderán participar todas as persoas que presenten narracións\ninéditas en lingua galega dirixidas ao públlico infantil e xuvenil e cunha temática\nvencellada ao compromiso pola igualdade de xénero, raza, nacionalidade… Hai\nun premio único e indivisible de 3.000 euros. A obra premiada será publicada\npor Edicións Xerais.\ncuadriplicado, en papel impreso polas dúas caras, tamaño DIN A4. Presentarase\nbaixo o sistema de plica, polo que se enviará cun sobre á parte; no exterior do\nsobre figurará só o lema e no interior incluirase o título da obra, o lema, unha\ncopia do NIF do/a autor/a, o enderezo, teléfono de contacto e correo\nO prazo de presentación de orixinais comezará hoxe, 23 de abril de 2020, Día\nO xurado estará formado "por tres persoas de recoñecido prestixio cultura"l.\nEmitirá o ditame, que será inapelable, na última semana do mes de outubro de\n2020. En edicións anteriores este premio foi gañado por escritoras como Antía\nYáñez, Rosa Aneiros e María Reimóndez.\nComentarios (0) - Categoría Xeral - Publicado o 26-04-2020 21:55\nOs paseos de menores de 14 anos inclúen as zonas verdes e o adulto pode ser un empregado de fogar\nO Goberno habilita aos CC.AA. a regular as saídas nos centros de\nmenores tutelados respectando as condicións establecidas\nOs nenos "menores de 14 anos" poderán dar un paseo diario desde as 9.00 horas deste\ndomingo acompañando a un adulto e poderán pasear polas zonas verdes que estean a un\nquilómetro da súa casa, ademais o adulto responsable que lles acompañe poderá ser un\nempregado do fogar con autorización. A medida afecta a máis de seis millóns de nenos\nen España. Así o especifica a orde que o Ministerio de Sanidade publicou este sábado\n25 de abril e que entra en vigor mañá e estará vixente en caso de sucesivas prórrogas.\nA orde especifica que se entenderá por nenos e nenas as persoas "menores de 14 anos".\nCon todo, o Ministerio de Sanidade aclarara esta semana que os paseos inclúen aos\nmenores de 14 anos. Nas súas distintas comparecencias o ministro de Sanidade,\nSalvador Illa, referiuse a "menores de 14 anos". Con todo, o vicepresidente de Dereitos\nSociais, Pablo Iglesias, falou de "menores de até 14 anos". Deste xeito, a orde habilita\naos nenos e nenas, e a un adulto responsable, a circular polas vías ou espazos de uso\npúblico, a condición de que se respecten os requisitos establecidos para evitar o\ncontaxio. Dita circulación queda limitada á realización dun paseo diario, de máximo\nunha hora de duración e a unha distancia non superior a un quilómetro con respecto ao\ndomicilio do menor, entre as 9:00 horas e as 21:00 horas.\nA orde especifica que non poderán dar paseos os nenos e nenas que presenten síntomas\nou estean en illamento domiciliario debido a un diagnóstico por COVID-19, ou que se\natopen en período de corentena domiciliaria por ter contacto con algunha persona con\nsíntomas ou diagnosticado de COVID-19.\nComo se adiantou, o paseo diario deberá realizarse como máximo en grupos formados\npor un adulto responsable e até tres nenos ou nenas. Durante o paseo diario deberá\nmanterse unha distancia interpersoal con terceiros de polo menos dous metros. Así\nmesmo, deberá cumprirse coas medidas de prevención e hixiene fronte ao COVID-19\nindicadas polas autoridades sanitarias.\nPoderase circular por calquera vía ou espazo de uso público, incluídos os espazos\nnaturais e zonas verdes autorizadas, sempre que se respecte o límite máximo dun\nquilómetro con respecto ao domicilio do menor. Non estará permitido, con todo, o\nacceso a espazos recreativos infantís ao aire libre, así como a instalacións deportivas.\nA orde especifica tamén que se entende por adulto responsable aquela persona maior de\nidade que conviva no mesmo domicilio co neno ou nena actualmente, ou se trate dun\nempregado de fogar a cargo do menor. Cando o adulto responsable sexa unha persona\ndiferente dos proxenitores, titores, curadores, acolledores ou guardadores legais ou de\nfeito, deberá contar cunha autorización previa destes. Ademais, establece que é\nresponsabilidade do adulto acompañante garantir que se cumpren durante a realización\ndo paseo diario os requisitos para evitar o contaxio. Estes paseos son compatibles co xa\npermitidos até o momento para menores durante o Estado de Alarma.\nDoutra banda, a orde establece que as comunidades autónomas, respectando en todo\ncaso o regulado na mesma, poderán, no exercicio das súas competencias en materia de\nprotección e tutela de persoas menores de idade, adoptar as medidas necesarias para\nadecuar a aplicación do disposto na mesma, en relación cos nenos e nenas que residan\nen centros de protección de menores, centros habitacionales sociais de apoio para\npersoas con discapacidade ou outros servizos residenciais análogos.\nSanidade especifica que co obxecto de protexer á poboación infantil, faise preciso\nregular estes paseos co fin de aliviar as medidas ás que estiveron sometidos os menores,\ne as posibles consecuencias negativas que iso leva, á vez que se respectan as medidas de\nLembra, así o chamamento do Comité dos Dereitos do Neno das Nacións Unidas sobre\nos efectos físicos, psicolóxicos e emocionais na infancia e a súa recomendación de\npermitirlles gozar diariamente de actividades fóra de casa de maneira supervisada e\nmantendo as garantías de hixiene e distanciamento social.\nOs impactos do confinamento en nenos pode levar, segundo sinala Sanidade, aspectos\nnegativos na súa saúde somática (maior tendencia ao sobrepeso e obesidade, hipotonía,\nincremento do sedentarismo, etc.), así como na súa saúde emocional (irritabilidad,\napatía e decaimiento, alteracións do soño, incremento da dependencia da persona adulta,\netc.). Por iso, considera que existe unha "situación de necesidade" para autorizar os\npaseos. Respecto dos beneficios, considera que os paseos poden achegar impulsar un\nestilo de vida máis saudable, previr algúns problemas asociados ao mantemento\nprolongado do estado de alarma, como pode ser a mellora da calidade do soño ou a\nsíntese de vitamina D, así como unha mellora no benestar social ou familiar.\nSanidade engade que as condicións das vivendas e os estilos de vida non son iguais en\ntodos os fogares polo que a declaración do estado de alarma supón un impacto desigual\nna poboación infantil, afectando especialmente a aqueles nenos e nenas que viven en\ncondicións de vida de maior vulnerabilidade.\nPor outra banda, considérase que unha saída controlada da poboación infantil pode\nreportar beneficios asociados a un estilo de vida máis saudable, previr algúns problemas\nasociados ao mantemento prolongado do estado de alarma, como pode ser a mellora da\ncalidade do soño ou a síntese de vitamina D, así como unha mellora no benestar social\nou familiar. Igualmente, cabe sinalar que as condicións das vivendas e os estilos de vida\nnon son iguais en todos os fogares, polo que a declaración do estado de alarma supón un\nimpacto desigual na poboación infantil, afectando especialmente a aqueles nenos e\nnenas que viven en condicións de vida de maior vulnerabilidade.\nAdemais, a prórroga do Decreto de Alarma que publica este sábado 25 de abril o BOE\nhabilita a menores de 14 anos a acompañar a un adulto responsable do seu coidado\ncando este realice algunha ou algunhas das actividades permitidas, como ir ao\nsupermercado, á farmacia ou ao banco. Este permiso será de aplicación a partir deste\nA prórroga do Estado de Alarma habilita ao ministro de Sanidade, Salvador Illa, en\natención á evolución da emerxencia sanitaria, a ditar ordes e instrucións en relación coas\nactividades e desprazamentos. En base a esa habilitación, Sanidade ditou a orde dos\npaseos. Á primeira hora da mañá publicouse no BOE esta prórroga e, posteriormente, a\norde de Sanidade, o que xerou certa confusión.\nNa prórroga do Decreto de Alarma si se especifica que se entendeu razoable establecer\no limiar e idade de menores de 14 anos porque a partir dos 14 anos o grao de autonomía\ndo menor permítelle prescindir do acompañamento dun adulto neses desprazamentos.\nComentarios (0) - Categoría Xeral - Publicado o 26-04-2020 21:49\nSánchez escoita ás comunidades, aínda que non pon data á apertura de negocios\n«Non tería sentido que por comportamentos incívicos e insolidarios tirásemos por terra todo o esforzo que habemos feitos xuntos». Estas palabras do director de Emerxencias, Fernando Simón, remarcan a posición do Goberno central no sentido de que a desescalada terá que facerse seguindo as directrices dun plan que aprobará o Consello de Ministros o vindeiro martes. O propio Pedro Sánchez anunciou onte á noite que a desescalada será gradual, por etapas e en función de cada territorio, como reclamaban as comunidades autónomas e como aconsellaban os expertos. Sánchez advertiu que haberá unas mesmas regras para toda España, aínda que as velocidades de desescalada serán diferentes en función de cada comunidade. Esa atención ás singularidades epidemiolóxicas de cada territorio é o que propón o presidente da Xunta, porque non é o mesmo Galicia que Andalucía, nin son o mesmo as cidades que as zonas rurais, como apuntan fontes do Goberno galego.\nFeijoo reivindica un horizonte máis amplo, que expoñerá hoxe na conferencia de presidentes, e que expón ir abrindo pequenos establecementos comerciais, coas limitacións de tempo e aforo que sexan precisas, e talleres de coches e concesionarios, por exemplo con sistemas de cita previa e garantindo sempre as medidas para evitar contagios. Non hai datas sobre esas reaperturas, aínda que na reunión de hoxe concretaranse as condicións da desescalada.\nComentarios (0) - Categoría Xeral - Publicado o 26-04-2020 21:46\nO 23 de abril, celébrase Día do Libro. Unha conmemoración que se festexa en todo o mundo e que busca, sobre todo, fomentar a lectura, pero tamén defender e protexer a industria editorial e os dereitos de autor. A pesar de todo, a instauración dun día do libro mundial é bastante recente. Foi en 1995 cando a UNESCO aprobou, a proposta da Unión Internacional de Editores, a celebración do Día Internacional do Libro e do Dereito de Autor. A data elixida non é froito do azar senón que se decidiu ao tratarse dunha data transcendente na historia da literatura. Foi un 23 de abril cando Miguel de Cervantes, William Shakespeare, Inca Garcilaso de la Vega, William Wordsworth ou Josep Pla morreron. Tamén foi un 23 de abril cando Manuel Mejía Vallejo, Maurice Druon ou Halldór Laxness naceron.\nEn España, a tradición de dedicar un día do ano aos libros data de moito antes. Alfonso XIII asinou un Real Decreto o 6 de febreiro de 1926 polo que se creaba oficialmente a "Festa do Libro Español". Ao principio celebrábase o 7 de outubro data de nacemento de Cervantes, pero en 1930 trasladouse ao 23 de abril, data do falecemento do escritor. A idea da festividade xurdira do escritor e editor valenciano, fincado en Barcelona, Vicent Caravel Andrés. Ata entón en Barcelona existía o costume de que o home lle regalase unha rosa á muller (a tradición remóntase ao século. XV) pola festividade de Sant Jordi, patrón de Cataluña e tras a proposta de Caravel comezaríase a obsequiar tamén aos seres queridos con libros.\nEste ano será moi diferente, as librerías están pechadas , non se poderá celebrar nos colexios , non haberá as habituais feiras do libro e as sesións de firmas dos autores prestixiosos... No seu lugar haberá contacontos online , maratóns de lectura e recitais de poesía desde os balcóns, moitos compartirán citas, poemas e mensaxes literarios nas redes sociais ... porque aínda que non podamos celebralo xuntos, seremos capaces con estes actos de simbolizar o poder dos libros; e co noso testemuño expresaremos a paixón que sentimos pola lectura e con ela voaremos ata aqueles que nestes momentos temos lonxe e mandaremos mensaxes cheos de sentimento. Pois nestes días ,somos moitos, os que dedicamos máis horas a gozar da literatura e a ler, axudándonos a pasar este confinamento moito mellor. Xa que como alguén dixo unha vez “a lectura é para a mente o que o exercicio é para o corpo”, así que cóidate e lembra que ler un pouco cada día fará que te sintas mellor.\nComentarios (0) - Categoría Xeral - Publicado o 26-04-2020 19:59\nO risco de que a auga de Vigo deixe de ser potable dispara as alarmas.\nO risco de que a auga de Vigo e a comarca onde viven 400.000 persoas deixe\nde ser potable disparou as alarmas, ao rexistrar uns niveis de ferro moi altos\npróximos ao límite de potabilidade, que está en 600 microgramos de ferro\npor litro. Pero a auga pódese beber sen problemas e parece que o nivel de\nrisco está a baixar porque as suaves choivas das últimas horas diminuíron a\nconcentración ferruginosa á entrada da estación potabilizadora de Ou Casal.\nAlí rexistráronse onte 514 microgramos de metal por litro que puxeron a\nproba a capacidade de depuración dunha instalación que está obsoleta,\nsegundo recoñece a propia Aqualia. A Xunta deu un aviso e o perigo\nmantense. «Non se saberá ata que as análises de hoxe sábado o confirmen»,\nsinala Mercedes do Monte, farmacéutica xefa da inspección de Sanidade\nAmbiental da Xunta.\nEn Vigo medíronse nun depósito da zona residencial de Canido 559\nmicrogramos por litro. O día anterior superáronse os 600. O Concello\natribuíuno a unha avaría. Pero o Ministerio de Sanidade establece unha zona\nde cautela entre os 200 e os 600 microgramos e a partir desa cifra obriga a\navisar á poboación para que estea en garda.\nAdrián Osorio Míguez, 2ºBac\nComentarios (0) - Categoría Xeral - Publicado o 26-04-2020 19:57\nMike Tyson anuncia o regreso ao ring\nO exboxeador estadounidense Mike Tyson, quen fose campión do mundo dos pesos pesados, anunciou o seu regreso aos rings por causas "benéficas" grazas a un esixente adestramento durante as últimas semanas e confirmou que a súa idea é participar en "tres ou catro combates".\n"A miña intención é volver estar en forma para poder participar en tres ou catro pelexas por caridade. Algunhas destas actuacións axudan a persoas sen fogar e persoas con problemas de drogas como me sucedeu a min", recoñeceu Tyson nun 'directo' de Instagram xunto ao rapero 'T.I.'.\nTyson, de 53 anos, competiu por última vez en 2005, pero agora está decidido a dar o salto novamente. "Dóeme moito o corpo e todo é moi difícil", admitiu o de Brooklyn, que comparte polas redes sociais os adestramentos que realiza para poñerse en forma.\nO exboxeador americano, cuxa carreira quedou marcada pola dentada á orella de Evander Holyfield -hai 23 anos- sempre estivo rodeado de escándalos. En 1992 foi condenado a seis anos de cárcere por violar a unha modelo estadounidense. En 1988, a súa primeira muller acusoulle de malos tratos, tras declarar que estar casada con el era 'unha tortura e un inferno'.\nO maio de 2009 sufriu un duro revés cando a súa filla de 4 anos falecía accidentalmente ao afogarse cunha corda. Só dez días despois da súa morte, Tyson casaba por terceira vez en Las Vegas. En 2013 confesou estar "ao bordo da morte" a causa do alcoholismo.\nRodrigo Míguez Fernández, 2ºBac\nComentarios (0) - Categoría Xeral - Publicado o 26-04-2020 19:56\nO Goberno permitirá practicar deporte e paseos o 2 de maio, pero non ofrece o plan de reactivación económica\nTras o permiso aos menores de 14 anos para pasear unha hora ao día, o vindeiro sábado chegará un «novo alivio» aos fogares españois, que acaban de cumprir a sexta semana de confinamento. A condición de que a evolución da curva de contagios polo coronavirus non empeore substancialmente o seu comportamento dos últimos días, a partir do 2 de maio permitiranse as saídas «para realizar actividade física individual e paseos coas persoas que convivimos», segundo avanzou Pedro Sánchez na súa xa tradicional comparecencia das fins de semana desde a activación do estado de alarma.\nGabriel Rodriguez Otero, 2º Bac\nComentarios (0) - Categoría Xeral - Publicado o 26-04-2020 19:53\nA necesidade de contar coa Axencia Estatal do Cine\n"Haberá que volver ao traballo e levará tempo, pero para ese momento deberiamos ter mellores ferramentas". Desde o inicio do seu confinamento, o cineasta Achero Mañas pide medidas algo máis que paliativas para o sector cinematográfico. A asociación de directores de cine de acción, que xa agrupa a máis dun centenar de profesionais en pouco máis dun ano de vida e presidida por Benito Zambrano xunto ás vicepresidencias de Azucena Rodríguez e Mercedes Gaspar, elaborou un documento para comezar a xestionar unha mesa capaz de arranxar o problema endémico do cine español; a súa dependencia financeira dos Orzamentos Xerais do Estado e, polo tanto, do goberno.\nA crise sanitaria do covid-19 revelou a extrema vulnerabilidade do sistema español en todos os sectores da nosa sociedade. As consecuencias na industria cultural foron especialmente graves e tiveron efectos moi prexudiciais para o sector do cine. Polo que se precisa dunha financiación superior aos mecanismos clásicos de financiamento. A creación da Axencia Estatal de Cine suporía un cambio radical de paradigma e abriría as portas a participar a todos os membros do sector audiovisual; todo o cine.\nSegundo o director Alberto Morais: “Esta Axencia Estatal de Cine é, polo momento, a única ferramenta eficaz para blindar a industria cinematográfica e responder ás necesidades futuras.


Primeira presentación de Narrativa e imaxinario - Mario Regueira\n28/04/2021 by marioregueira\nA vida é aquilo que acontece mentres estás ocupado planeando outras cousas. A cita de Lennon sempre me pareceu atinada, pero que nunca me vin tan identificado con ela como o ano pasado, nos primeiros meses da pandemia.\nAgora estamos afeitos, pero lembro aquelas primeiras semanas como un remuíño vago de estrañeza. Unha noite volvía de cear cuns amigos nun restaurante perdido das aforas da Estrada, xusto despois da presentación dun libro, e ao outro estaba vendo ao exército pasar pola miña rúa mentres unha calma tensa ao borde do estalido tomaba conta de todo. Co paso do tempo, decátome de que lembro máis aquela sensación de suspensión e inquietude que o primeiro contacto cos xeles visguentos ou a sensación estraña da máscara médica sobre o rostro.\nA finais daquel marzo que rompeu, eu tiña unha cita en Compostela para presentar Narrativa e imaxinario nacional na reconstrución do campo literario na posguerra (1936-1966), o libro que naceu da miña tese de doutoramento. Estarían comigo o editor Manuel Bragado e o meu compañeiro de esforzos, confidente académico e director Arturo Casas. Non lembro un drama especial cando intercambiamos un par de mensaxes para comentar o evidente: quedaba cancelado, ao igual que o meu seguinte recital poético e ao igual que toda a actividade pública da cultura galega. O ruído de fondo era moito máis alto que o que facía unha presentación máis ao caer.\nHoxe, máis dun ano despois, e no medio das conquistas das novas normalidades, teño cita de novo para presentar este libro. Será virtualmente, grazas á UNICEPE do Porto, e volverei atoparme con Arturo Casas e, agardo, con moitas de vós.\n#Arturo Casas#Literatura de posguerra#Literatura galega#Narrativa e imaxinario nacional#Porto#Portugal#Presentacións#UNICEPE


#ElAnuncioMásMachista do ano: xa podes votar aos nomeados | Noticias Vigo\n#ElAnuncioMásMachista do ano: xa podes votar aos nomeados\nNestlé, os ximnasios Basic Fit e Hammer Fitness e o seudoestimulante sexual Forte Love compiten polo premio ao Peor Anuncio de 2018.\nPublicado por Noticias Vigo o día 07/03/2019 na sección de FACUA,Social\nCatro campañas de publicidade machistas compiten por ter a dubidosa honra de ser elixidas como O Peor Anuncio de 2018 na décima edición destes premios que elixen socios e simpatizantes de FACUA-Consumidores en Acción a través da web FACUA.org/peorempresa. Nesta ocasión o premio dirímese entre campañas dos xeados Nestlé, os ximnasios Basic- Fit e Hammer Fitness e o seudoestimulante sexual Forte Love.\nFACUA deu a coñecer aos nomeados na véspera do 8 de marzo, que se celebra o Día Internacional das Mulleres, para poñer o acento en como a publicidade continúa tratándoas como meros obxectos, reclamos para vender un produto, e transmiten unha idea aínda estereotipada do que é ser muller, na que se lle atribúen valores que teñen pouco ou nada que ver coas súas capacidades e moito co seu aspecto físico. A campaña está a difundirse a través das redes sociais coa etiqueta #ElAnuncioMásMachista. Os premios teñen outras dúas categorías: O Peor Abuso e A Peor Empresa, cuxos nomeados se darán a coñecer nos próximos días.\nA asociación convoca estes premios desde 2010 para censurar os graves abusos que se producen no mercado e promover prácticas responsables das empresas cos consumidores e nas súas relacións con estes e as organizacións que representan os seus intereses.\nO ano pasado o gañador do Peor Anuncio foi o Ministerio de Sanidade e Igualdade, que acaparou un 50% de votos nunha publicidade que mostraba a imaxe dunha moza e un texto que relacionaba beber demasiado cun maior risco de sufrir unha violación. O ano anterior o seu posto ocupouno un anuncio dos produtos ” anticaída” VR6 Definitive Hair, da empresa CNCE Innovación SL, no que mostraba a unha muller espida e o reclamo “Non te obsesiones con ela! Ti tamén podes ter unha igual… A melena, claro!”.\nAs campañas publicitarias nomeadas ao Peor (e máis machista) Anuncio 2018 son:\nOs xeados de Nestlé que quedaron o século XVI. “Antes de que se derrita un xeado, a túa filla deixaría de ser unha nena… Aproveita e goza cada momento con ela antes de que cambie as ceras polo colorete”, dicía Nestlé en Twitter o verán pasado para anunciar os seus xeados. Non se decataron de que as mulleres seguen debuxando cando deixan de ser nenas, algunhas de feito dedícanse a facelo profesionalmente e que mesmo hai moitas que, desde María Antonieta a 2019, decidiron deixar de empolvarse a cara e non utilizar maquillaxe. Vese que quixeron facer un anuncio de época. Dunha época na que non existía nin Nestlé.\nBasic- Fit, o ximnasio tan básico que se esquece ata do deporte. A cadea de ximnasios Basic- Fit empapeló o metro de Madrid con carteis nos que un señor contáballe ao seu amigo que se borrou dunha aplicación usada para ligar porque xa non a necesitaba grazas ao seu ximnasio, que lle ofrecía ‘ligues’ nos seus instalacoines. Polo visto, para esta cadea que ten 26 establecementos na Comunidad de Madrid, as mulleres que acoden ás súas instalacións só o fan para atraer aos machos sedientos de carne. Ou iso é o que eles pretenden, dando cancha ao acoso e premiando estas actitudes de violencia cara ás mulleres. “Instinto moi básic”, dicía a publicidade. E tanto.\nForte Love, o ‘ estimulador’ feminino que volve aos homes irresistibles case sen darse conta. A mera existencia deste produto é un ataque ás mulleres en si mesma, por non estar orientado a que elas gocen máis das súas relacións sexuais, senón a que sexa máis fácil deitarse con elas. Pero é que a publicidade non se deixa nada no tinteiro: “ela será túa en dez minutos”, di sen recato. Todo son vantaxes para o home que llo forneza á súa parella: “funciona despois de dez minutos”, “é moi fácil de usar, o po disólvese facilmente na auga”, “ten un sabor e cheiro neutro”, “ten un efecto estimulante de rápida acción”. E o mellor, “aumenta a atracción cara ao home”. Será que funciona tamén con mulleres ás que non lles gustan os homes?\nHammer Fitness, o ximnasio que ofrece mulleres en roupa interior para atraer clientes. O establecemento sevillano utiliza unha muller en roupa interior para promocionar unha clase, reducíndoas a elas a mero obxecto para atraer a atención dos posibles clientes. A publicidade, ademais, promociona unha serie de invitacións aos socios para traer “a unha amiga”. E aínda, despois de ser denunciado por FACUA Sevilla por atentar contra a dignidade da muller, o xerente dixo non entender onde está o sexismo, se neste establecemento “paga igual unha que estea gorda que unha que estea boa” e quedou tan ancho rematando: “se entendemos ese cartel como sexista, o serían todos os anuncios de roupa interior”.\nYa puedes votar a los nominados a…\nJesús Gómez Viñas, Daniel Macenlle e Xosé Manuel…


CROQUES: Blanco Amor, a aventura de vivir nun pobo\nPublicado por Perfecto Conde en 14:55\nPois que alegría me dá que alguén fale destas cousas. Eu tamén teño ese libro, don Perfeuto, e dei rápido con el. Mercado o 3/01/2001, en La Región. Había unha pila deles. Dos dous que merquei, un regaleino e o outro ficou comigo. Leo no índice, OURENSE E O GALEGO, VALLE INCLÁN EN "TRASACORDO", EL CIRCO DE LOS MUCHACHOS, O GALEGO E AS MULLERES, SANTIAGO OTRA VEZ, JUICIO A CUNQUEIRO, ORENSE Y CASTELAO... E xa que saiu Valle, e agora que lle veñen de dar o Nobel a Alice Munro, que dous grandes premios Nobel terían sido Valle e Blanco Amor. Saúdos.\nSabe, don Perfeuto, cando eu era mozo, antes de ir a mili (remateina o ano que morreu Franco; ajnda que non oín misas vestido de militar¡) o sr. Blanco Amor, acabado de chegar da Arxentina ía por o bar a onde eu e os meus colegas botábamos a partida, o bar Rincón, na rúa da Paz, perto de onde el moraba.\nRecórdoo sempre sentado nunha daquelas mesas de mármore; unhas veces lendo un libro ou un xornal, e outras escribindo nunha libreta. O que nunca lle faltaba era sempre o que en Ourense chamamos "unha palomita", ao seu carón. Xa sabe, en Ourense daquelas chamábaselle así a unha pequena xerra de louza branca coa que se servía o viño nas cuncas. Hoxe as cuncas só se ven como reclamo turístico.\nA miña nai coñeceuno e tratárao cando ela ainda estaba solteira e traballaba no bar Peña da Praza do Ferro, onde tamén el ía antes de marchar para Sudamérica. Lembro que tamén ela me dicía que case sempre o fillo da florista, como ela lle chamaba, cando ía ao bar Peña, pedía unha palomita; polo visto foi un costume, bo costume, diría eu, que nunca perdeu ao longo da súa vida.\nO que si me quedou gravada foi a imaxe de que sempre o vía moi só, como moi illado, moi solitario, sempre buscando compaña na lectura e na escrita,non sei se é unha imaxe trabucada, pero foi a imaxe que eu gardo del.\nAo igual ca de don Ramón Otero Pedrayo, outro ilustre da rúa da Paz e a de don Xaquín Lorenzo, ainda que destes as imaxes foron moi distintas.\nGrande rúa esta da Paz en Ourense, e que grandes persoeiros nela moraron.\nExcelente aportación para un mellor coñecemento de Blanco Amor. Eu, que na décado de 1970 tratei moito a Blanco Amor, concordo co retrato que fai Carqueixa da vida ourensá do escritor.


Redacción | Sábado, 11 de Xullo de 2020, 11:43\nOs datos do Servizo Galego de Saúde indican que a situación na área lucense segue arroxando novos casos positivos cada día. Neste escenario, os novos casos detectados elevan a cifra de casos activos en Lugo por encima dos 200.\nDoutra banda, nesta xornada tamén se rexistrou unha subida significativa na área de Ourense. Aínda que este repunte non é en principio especialmente preocupante, aínda que hai que esperar para saber se se trata de casos illados ou un novo brote, as autoridades temen que proliferen os casos importados.\nNas últimas horas os casos importados, xunto co brote descontrolado da Mariña, son os que alimentaron a gráfica en Galicia. É o caso de Ourense, que onte confirmou catro novos casos importados, un deles desde México. A maioría dos casos, tamén aparentemente importados, están localizados en Beariz.\nPola súa banda, e a pesar de que hoxe Vigo perde media ducia de casos activos, un caso importado puxo onte en alerta ao área olívica. O conselleiro de Sanidade, Jesús Vázquez Almuiña, compareceu onte para informar que o caso detectado, chegado en autobús de Madrid a Vigo, "está grave". Ademais deste viaxeiro, hai outras 13 persoas que compartiron bus co afectado que se atopan en corentena.\n"Preocúpanos que veu de Madrid", comentou o conselleiro en relación a este paciente na UCI en Vigo, ao que desexou unha pronta recuperación.\nSEN CAMBIOS NA GRÁFICA\nA pesar de que hoxe dúas áreas galegas sofren subidas e tres ven alividados os seus algarismos, no índice referido a o conxunto das áreas non hai variacións desde onte. Lugo sobe en sete novos casos e Ourense en tres, mentres que tres menos casos na área herculina, un menos en Ferrol e os seis citados en Vigo deixan os datos equilibrados. Pontevedra e Santiago de Compostela non arroxan cambios.\nDestacar a área Ferrolá, que rebaixa as súas cifras ata un único caso activo na zona. Ourense, que tamén estivo ao bordo de quedar sen casos activos, conta dous días despois con cinco casos. Os casos importados son, neste momento, o maior perigo ao que se enfronta a sanidade galega na loita contra a COVID-19.\nAdemais, é importante lembrar que, a pesar de que as cifras non sofren cambios, non quere dicir que non aparecesen máis casos novos en Galicia. Hai que lembrar que a Xunta difunde cifras de casos activos, non de novos contagios.\nAdemais, os descensos dos últimos días que situaron a media móbil semanal por encima do -3% nos últimos días, hoxe deixan o índice máis baixo na última semana: -1%. Doutra banda, ao non haber cambios, hoxe o descenso diario é, consecuentemente, de cero.\nSegundo os datos de as notas de prensa do SERGAS, este sábado 11 de xullo o número de casos activos de coronavirus en Galicia é de 259, dos cales 22 son da área da Coruña, 203 de Lugo, 5 de Ourense, 4 de Pontevedra, 10 da área de Vigo, 14 de Santiago e 1 de Ferrol.\nO coronavirus axigántase a nivel mundial: récord de novos contagios no mundo con máis de 225.000


Adxudican a Nima as obras de mellora no porto de Palmeira, en Ribeira\nNos traballos invisten 45.480 euros e están dirixidos á renovación da rede de pluviais\nO Concello de Ribeira informou da adxudicación das obras dirixidas á renovación da rede de pluviais e a mellorar a pavimentación e a accesibilidade no porto de Palmeira. Así, de entre as vinte e catro ofertas presentadas, a actuación recaeu en Excavaciones Nima, S.L..\nActualmente na zona de intervención existe unha cuneta para a recollida de augas que supón un obstáculo para acceder ao parque colindante. Ademais, as beirarrúas son moi estreitas nalgún punto e as raíces das árbores situadas na zona axardinada están xerando danos no pavimento e provocando irregularidades.\nPor iso, o obxectivo que se persegue é a instalación dunha nova liña de pluviais que permita anular a cuneta actual e construír unha beirarrúa pegada ao parque, de maior tamaño que a actual, para mellorar a accesibilidade.\nDespois da actuación a rede estará formada por 275 metros de lonxitude e incluirá a instalación de oito pozos de rexistro e dez arquetas. Polo que respecta a beirarrúa, estenderase unha capa de formigón semipulido na que se intercalarán franxas de adoquín de formigón. Na intervención investirase un total de 45.480 euros.


A Marea Atlántica reclamará no Pleno uns Orzamentos 2021 que preparen A Coruña para afrontar a crise económica e social - Coruña Online\nProrrogar o orzamento non é unha simple cuestión administrativa. Ten consecuencias inmediatas na cidade, e na nosa moción tamén reclamamos medidas de urxencia para amortigualas. En primeiro lugar, debe ir a Pleno canto antes, e previa negociación, o Anexo de Subvencións Nominativas que remate coa incerteza das entidades sociais, veciñais, culturais e deportivas. Nestes momentos non saben se contarán un convenio do Concello e non poden planificar a súa actividade para o ano que comeza.\nReclamamos, do mesmo xeito, o pago inmediato das axudas pendentes do Presco, polas que milleiros de pequenos negocios locais levan seis meses agardando. E debe realizarse, por suposto, una avaliación do conxunto de medidas de rescate que se afaste da propaganda. Só con información seria, veraz e rigorosa poderemos mellorar o funcionamento de iniciativas similares neste 2021.\nFinalmente, insistimos na necesidade de convocar antes de fin de mes a\nMesa de Diálogo cos sectores do comercio e a hostalaría de proximidade, tal e como o PSOE acordou o pasado mes de decembro coa Marea Atlántica e mais o BNG nun pacto que tamén incluía a aplicación de medidas de alivio fiscal para os sectores económicos máis golpeados que teñen que ser efectivas, segundo o asinado, antes do 31 de xaneiro.


El Progreso - O autor que esqueceu inxectarse ouro\nGastronomíaA ventá do experto\nCentenario dun lucense ilustre\nEtiquetas: Cunqueiro, centenario, efeméride, Mondoñedo, Lugo, literatura\n22/12/2011 - Jaureguizar / El Progreso (Lugo)\nCunqueiro cumpriría hoxe 100 anos de seguir vivo, pois naceu o 22 de decembro de 1911. Ou tal vez estea cumpríndoos ao seu xeito, gozando das existencias e publicando as obras que el fachendeaba de ter vivido e publicado sen que haxa indicios.\nInformación relacionadaBeato Raimundo Lulio, doctor iluminado (UN ARTIGO DE CUNQUEIRO)Álvaro cunqueiro aprendeu logo os límites da vida. O seu pai explicoulle que non debía apartarse das rúas máis céntricas e seguras do Mondoñedo no que naceu o 22 de decembro de 1911 porque os milleirais que ascendían sobre as mesmas lindes da cidade estaban inzados de comunistas sen afeitar e con chaquetas vellas que atoparían un bo agasallo de Nadal ateo facerse co fillo do boticario.\nDese xeito comprendeu que Mondoñedo era o mundo, ao xeito de Celso Emilio, e superou o cativo mapa local a base de transmutar cada obxecto das poucas rúas nas que corría ceibo e alleo ao medo en obxectos que representaban o máis acendrado de Occidente e o máis fascinante de Oriente. O desenvolvemento desta fantasía empezou polo que lle quedaba enfronte dos ollos: un almanaque ilustrado cunha Natividade de Fiemalle. «Botei horas mortas contemplando aquela pintura», confesa o escritor, que descubriu naquela representación «o meu país natal, a colina da Camba e a montaña de San Pedro de la Torre, a paisaxe cara a Viloalle e Masma... O mestre Fiemalle, dicíame eu, viu este Nacemento en Mondoñedo».\nUnha mostra da fantasía como complemento da realidade é, por exemplo, a anécdota que contaba sobre o bedel do casino de Mondoñedo, sobre o que aseguraba que tiña unha melomanía de tales dimensións que sintonizaba a BBC para escoitar os concertos de Yehudi Menuhin dirixindo á London Simphony Orchestra. «Nun momento dado, o conserxe, enfurecido, soltou unha puñada sobre unha mesa ao tempo que berraba: ‘Do sostido, animal!’».\nO método de construír un universo a partir dun modelo cativo a escala para imaxinalo ampliado repetiuno tras chegar a Lugo, onde estudou nos Maristas e despois no Instituto Xeral e Técnico que había na rúa luguesa de San Marcos. Alí descubriu con fascinio unha reprodución do mapa de Galicia que trazara Fontán gravado en París, no que supuxo o seu «gran encontro co país galego; alí estaba a miña terra, a terra da miña vocación e dos meus días, a terra temporal e eterna, a terra que a miña lengua necesitaba para existir».\nMalia todo o seu afán en vivir nos seus Matrix, o narrador houbo de procurarse un oficio, que foi o periodismo, aínda que Cunqueiro semellaba ter un proído continuo por mor das súas relacións coa realidade. Gustáballe mirar nos espazos inmensos da súa imaxinación e contar que ía atopando nela. O requerimento dun viaxante de ferraxería, que lle reclamaba que escribise sobre os apretos económicos de moitos cidadáns. «Seica que os poetas temos que dalo todo: mesmo as patacas!», retrucoulle.\nO seu traballo de xornalista desacóugao porque lle proe a sensación de que a escrita informativa lle saca tempo da literaria. «Dou mellor polo camiño inventado ca polo real», repetiría para laiarse dun oficio que o atoaba todo o día, máis cando foi director, como era o caso da súa estadía no Faro de Vigo. Hai quen ve nesa explicación unha xustificación da súa limitada inclinación ao esforzo. «Teño un espírito vagabundo e dado á dispersión», confesaba.\nOutras veces, o seu carácter inconcreto empúxao ata a banda contraria e mesmo escribe que «non fai falta darse na caluga como facía Stendhal para que chegue a inspiración se as historias están nos xornais todas as mañás».\nA vida, cando se pretende gozar no seu amplo abano de cores e sabores, é terriblemente cara e chegou un momento en que a nómina profesional non lle chegaba, polo que se meteu en negocios. Afeito a pasearse polos ámbitos que recreaba na imaxinación, era torpe cando se trataba de tirar un beneficio con obxectos reais. Exerceu de intermediario entre uns fabricantes de papel e o editor Caralt, pero este no chegou a recibir a súa encarga.\nAsumiu que debía moverse nun campo que lle achegaba seguridade, o xornalístico. Coñecedor de que a imaxe de Francia era deplorable para moitos españois, especialmente para o ditador que gobernaba aos españois, ofreceuse a embaixada gala para desenvolver unha campaña de imaxe. Álvaro Cunqueiro escribiría unha serie de artigos que terían como motivo o Camiño de Santiago, que serve de eixo entre o terriotorio español e o francés. O escritor recibiu 8.000 pesetas da altura para facer a viaxe. Tras a encarga, houbo varias confirmacións verbais estendidas no tempo de que estaba redactando o libro. Nunca máis se soubo.\nAmbos os enganos fóronlle cobrados coa retirada do carnet de prensa, o que, na práctica, representaba o despedimento. Houbo outros menos coñecidos porque non tiveron tanta repercusión económica nin diplomática. Cunqueiro informouse de que un madeirista de Ferreira do Valadouro ía viaxar a Estados Unidos e pediulle que lle concedese un adianto polo premio Mark Twain, un galardón reputadísimo co que viña de ser recoñecido. O empresario non llos deu, e fixo ben, porque nunca se fixo nin a convocatoria.\nA condea foi agridoce. Despois de quedar sen ocupación nin sustento mediada a trintena, perde tamén o vencello matrimonial. Refuxíase na gaiola dourada que o mantiña a salvo dos comunistas que se afeitaban cada varios días. Francisco Fernández del Riego logo acude no seu socorro, tanto persoal como literario, aguilloándoo para que recupere o galego como medio de expresión da súa ficción escrita. O socorro limítase ao pausado e inseguro método da correspondencia física remitida dende Vigo. Hai días positivos e outros nos que confesa ao amigo que «teño que saír uns días deste burato, véxome soio, aconchado nun buraco». Cos negros e os brancos, mesmo cos grises, a volta á Mondoñedo representou a súa implicación na escrita, nunha segunda carreira que prende con folgos a partir de ‘Merlín e familia’.\nA ambición inchase nel con tal intensidade que mesmo escribe un Hamlet, retomando o contacto coa cultura universal e atemporal. Un lector de Pontevedra aféalle que pretenda remedar a Shakespeare e, cando lle envía a duodécima carta, provoca que Cunqueiro lle conteste por longo botando man dunha cita de Jean Cocteau, que vén dicir que un escritor verdadeiramente orixinal é incapaz de plaxiar; polo tanto, pode plaxiar impunemente». Certamente, o mindoniense non plaxiou, mesmo cedeu obra para que outros se lucisen con ela. Faro de Vigo estivo publicando traducións de poetas de todo o mundo. Unha pescuda recente revelou que moitos deles sequera existían.\nNon menos sonada son as felicitacións que o editor de El Progreso facía chegar ao seu correspondente en Mondoñedo «polo seu bonito estilo e a súa riqueza expresiva», en palabras dirixidas ao barbeiro O Pallarego e repetidas por Díaz Jácome. Cunqueiro chegou a confesar que moitas veces axudou ao amigo « a redactar noticias locais, moderando o seu arbitrarismo innato, a súa ira civil e o seu afán de chamar belísimas a todas as señoritas».\n«Non teño afección a mentir, pero teño necesidade de fabular. Mesmo na miña relación con outros seres humanos», aseguraba o escritor. Cando se desviaba da verdade, facíao dun xeito tan encantador, que tiña que dar ganas repentinas de perdoalo. Estando aínda en Madrid, atopou un veciño ao que comentou que vía con mala cara, pero anuncioulle que coñecía o remedio. «O que tes que facer é pedir unhas inxeccións de ouro que che venden na nosa botica de Mondoñedo. Podes ir dándome os cartos», solicitou. El esqueceu de poñelas e finou en 1981.\n"VAGO, FANTÁSTICO E CORDIAL''\nO escritor mindoniense deixou caer nunha ocasión que quería ser lembrado como «vago, fantástico e cordial». Cunqueiro era devoto de San Expedito, «porque é avogado das decisións rápidas e a mín cústame moito decidirme». Entre a lacazanería e a indecisión que se atribuía, o poeta reservaba tamén para si mesmo a apreciación de que «digo de min que non podo ser posto como modelo de ordenados».\nO autorretrato queda completado con outras afirmacións como que «eu non son crítico literario; son, todo o máis, un vago, preguizoso, apaixoado lector». Non lle faltou a ledicia, malia os tempos de miseria e traizóns que houbo vivir porque «non coñezo a ninguén que non teña un día alegre que lembrar». Nesas alturas de escaseza, asegura que «non me faltou un certo espírito franciscano, que levo enriba e debaixo de min».\nO autor sentiu unha necesidade de manter o fío coa súa terra natal. «O primeiro que fago ao chegar ao Faro de Vigo é buscar o periódico dos lucenses e informarme da vida da miña provincia natal».\nOs seus amigos e os seus lectores, figuras que coinciden en moitos deles, concordan en que non se lle fixo xustiza. Borobó amosábase indignado en La Noche pola falta de atención da Real Academia Española cara ao escritor galego. «Álvaro Cunqueiro carece dese instinto publicitario, común a Dalí, Cela e Dominguín que tan excelentes resultados produce. Cunqueiro é incapaz, por exemplo, de pedir votos para ingresar na Academia». Cadra con el Blanco Villa, quen o define coma «un home recatado, nada vaidoso e, por suposto, cunha gran vergoña por todo o seu, que lle impediu sempre amosar o cartel».